Boek: Afrikaanse Woordelys en SpelreëlsHierdie elfde omvattend herbewerkte uitgawe bied gebruikers gesaghebbende inligting oor Afrikaanse taalreëls (insluitende nuwe reëls oor leestekens en trappe van vergelyking) en ekstra lyste sluit leiding oor plekname in die Ooste, landname met geldeenhede en ISO-kodes asook elemente in die periodieke tabel in. Verder bied dié uitgawe ook skryfhulp oor transliterasie en Omgangsafrikaans, asook ŉ nuwe toevoeging wat handel oor die SI-stelsel. Die AWS is die normeringsbron vir Standaardafrikaans wat duidelike leiding oor spelling en skryfwyses bied, en is dus ‘n noodsaaklike hulpbron vir mense wat Afrikaans praat en/of skryf – van skoolleerder tot taalspesialis. Dis as’t ware die handleiding vir hoe om Afrikaans korrek te praat en skryf, en daarom vervul dit ŉ belangrike, onmisbare rol in die gebruik en voortbestaan van Afrikaans. Hierdie elfde uitgawe van die AWS verskyn presies 100 jaar ná die eerste uitgawe in 1917 gepubliseer is. Lees meer oor die boek. Oor die skrywer: Die Taalkommissie van die SA Akademie vir Wetenskap en Kuns is die amptelike liggaam vir die standaardisering van Afrikaans. Die Taalkommissie is verantwoordelik vir die saamstel van die Afrikaanse Woordelys en Spelreëls (AWS), ‘n naslaanwerk oor Afrikaans se skryf- en spellingwyses. Uitgewer: Pharos Prys: R450-00* Koop die boek by Graffiti Boeke vir slegs R364-00* *Prys onderhewig aan verandering Die boek is vanaf Augustus 2017 beskikbaar.